જહાજી યાત્રાઓમાં કેટલાંક પક્ષીઓ આવે તે શુકનવંતી માનવામાં આવે છે. અલ્બટ્રાસ એવું જ પક્ષી છે જેના પર કવિતાઓ પણ લખાઈ છે, જેમાંથી સૌથી લોકપ્રિય છે સેમ્યુઅલ ટેલર કોલરિઝનીની ‘રાઈમ ઓફ એન્શિયન્ટ મેરિનર.’ ઊંટને રણનું વહાણ કહેવાય છે. પ્લેનમાંથી રણ અને સમુદ્ર બંનેમાં સરખાપણું દેખાય છે. વહાણથી યાત્રા કરનારા અને જહાજ પર કામ કરનારા પોતાના ઘરેથી મહિનાઓ સુધી દૂર રહે છે. નાણાવટીએ પ્રેમ આહુજાની હત્યા કરી હતી, કેમ કે, આવી જ એક લાંબી સફરનો લાભ ઉઠાવીને પ્રેમ આહુજાએ તેમની પત્ની સિલ્વિયા સાથે અંતરંગતા સ્થાપિત કરી હતી. આ કાંડ પર આર.કે નૈયરે ફિલ્મ બનાવી હતી, ‘યે રાસ્તે હૈ પ્યાર કે.’ લેખક રિચર્ડ બર્ટને 19મી સદીના અંતિમ દશકામાં નવલકથા લખી હતી, ‘બોડી એન્ડ સોલ’ જેમાં હીરો લાંબા સમયની સામુદ્રિક યાત્રા પર જાય છે.